veskys bosma srihome didseth b1903260012 imilab vstarcam Anderer Grund
DIDSeth N57 - 130 Netzwerk IP Kamera
Hiseeu HD 1080P IP Kamera Nachtsicht H.265 2MP
Baby Monitore Überwachungs & IP-Kameras Vir Toeka-Tokkel: Grot | Tannie Frannie
Vir Toeka-Tokkel: Grot
Hoe langer ek aan vandeesweek se onderwerp dink, hoe meer besef ek dit sal maar die storie van een reënerige oggend lank, lank gelede moet wees.
Laatlam het as hoërskoolseun sy eie “man cave” gehad, nl. sy slaapkamer. Ek het maar selde daardie grot betree, om trauma sowel vir hom as vir my so ver moontlik te beperk.
Dié oggend was hy egter reeds laat, die wekker is telkens doodgedruk en ek was goed de vieste in. Briesend storm ek die pikdonker kamer binne en trap met my kaalvoete en volle gewig bo-op ʼn warm hondelyf.
Appel was ʼn kruising tussen ʼn staffie en ʼn bokser, ʼn liewe, goed-geaarde, ronde bruin hond, die rustigheid vanself, maar daardie oggend was hy die slapende draak van die grot, wat niemand moes wakker maak nie. Van pure skrik hap hy aan my voet en my bene swik onder my, sodat ek bo-op die arme ou dier te lande kom.
My ongesensorde uitroepe en die hond se getjank het darem gesorg dat Laatlam so helder wakker was dat hy jouwarempel nog die skoolopening kon bywoon…
21 thoughts on “Vir Toeka-Tokkel: Grot”
Junie 13, 2016 om 7:44 nm
Hilaries. ‘n Metode met ‘n waarborg van baie gou opwakker – jy moes dit elke oggend gebruik het!
Ha – my voete sou soos ‘n sif gelyk het!
Junie 14, 2016 om 2:07 vm
Mees effektiewe alarm wat ek al van gehoor het!
Junie 14, 2016 om 6:01 vm
Altyd as ek lees van julle avonture en die vroeg-opstaan wat daarmee gepaard gaan, dan glimlag ek oor julle seuntjie, wat grootgemaak word om goue vroeg-oggende te waardeer en te geniet.
Junie 15, 2016 om 2:26 vm
Die ge-opstanery voor die hoenders is nou maar eenmaal n de Wet kwaal, Tannie Frannie! Ons is so bang iets gebeur en ons mis dit! 😀
Junie 15, 2016 om 6:03 vm
Dis nie ‘n kwaal nie, dis ‘n talent!
Junie 14, 2016 om 6:37 vm
Haha, ek kan dit so in my geestesoog sien afspeel, want ek het ook vir baie hare daardie “Staan nou op!” stryd elke dag van my lewe gestry.
Junie 14, 2016 om 6:42 vm
Het hom een oggend natgegooi en toe hy verder slaap met sulke blink borreltjies wat hy in die water blaas, soos die slegste ma op aarde gevoel.
Junie 14, 2016 om 11:48 vm
😀 😀 wat het hy te sê gehad toe hy wakker geword het?
Junie 14, 2016 om 5:32 nm
Ek kan glad nie onthou nie – dink ek het dit doelbewus vergeet!
Junie 14, 2016 om 9:20 nm
Dit blyk hy het groter as jy of die hond geskrik. 😉 hy het skoon wakker geskrik.
Junie 19, 2016 om 10:43 vm
Junie 19, 2016 om 5:20 vm
Ha ha, daardie “mangrot” klink bekend. Gelukkig is my seun n vroeë opstaner. Maar die grotlewe is nogal dieselfde. Het ook maar die kamerdeur toegetrek as hy uit is. Dankie vir jou vertelling.
Dankie vir jou Toeka-Tokkel, dit kry ons aan die skryf en gesels!
Junie 20, 2016 om 10:41 vm
Junie 27, 2016 om 6:29 nm
Die grot! So ‘n goeie beskrywing. Hoe bly is ek daardie dae is verby. Om tienerskap redelik ongedeerd te oorleef is nogal ‘n oorwinning.
Junie 28, 2016 om 4:21 vm
Janee – vir ouers EN kinders!
Augustus 3, 2016 om 10:01 vm
Weet nievir wie ek die jammerste is nie!! Arme ma wat in daai grot moet in!! 😉
Augustus 3, 2016 om 10:28 vm
Haha, en vandag gee daardie einste “grotman” vir sy ma onderdak!
Augustus 3, 2016 om 12:03 nm
Ma se ma-grot!! 😉